Zackie Mostert 10 en die baie beroemde hond
GENOEG IS GENOEG!Mevrou Langenhoven, Zackie-hulle se buurvrou, is WOEDEND!Zackie se hond het AL WEER haar pryswenner-petunias uitgegrawe ... en 'n NARE verrassing op haar grasperk gelos. Hierdie keer gaan sy GROOT moeilikheid maak. Maar dan lees Zackie van 'n troeteldierkompetisie. Dalk kan hy vir almal bewys hy het die heel SLIMSTE en GEHOORSAAMSTE hond in Granaatstraat!
Zackie Mostert 9 en die meisiemoles
'n Lentedans? JIG!
Zackie en Vincent het BAIE beter dinge om te doen. Wie wil nou die hele aand lank na SIMPEL musiek luister en met SIMPEL meisies dans?
Maar dan bak iemand 'n NARE poets op Zackie ... en die hele skool se meisies is WOEDEND vir hom!
Suzie se superdoepersjampoe
Suzie is mal oor hare. Nog voordat sy kon praat, kon sy al 'n poniestert maak.
Wanneer sy eendag groot is, wil sy 'n haarkapper word. Sy hou van haar pa se netjiese kuif. Sy hou daarvan om haar ma se lang hare te kam. Sy hou van haar boetie se borselkop. Sy hou van haar ouma se grys krulletjies...
Maar Suzie se oupa het glad nie hare nie. Sy kop is kaal soos 'n eier. Daarom besluit Suzie om 'n plan te maak...
Jong krieket entoesiaste van 10 jaar en ouer sal gaande wees oor Henk en sy avonture.
Henk kan nie wag vir die kriekettoer om te begin nie. Wat kan nou lekkerder wees as om saam met jou vriende die land plat te toer en die een krieketwedstryd na die ander te speel!
Maar van die begin af is dit duidelik dat hierdie nie 'n gewone toer gaan wees nie. Wie probeer by die span se bussie inbreek? Is daar regtig iemand wat snags in die koshuisgange rondsluip, of is dit Henk se verbeelding? Kort voor lank lyk dit of die kriekettoer in 'n nagmerrie gaan ontaard....
Wouter se ma en pa is dapper verkenners wat die wêreld met hul woon-waar-jy-wil-wa verken. Nadat hulle alle onontdekte plekke verken het, besluit hulle om rustig naby die dorpie Krewelfontein te gaan woon. Maar dan verdwyn Wouter se ma en pa spoorloos. Saam met sy nuwe vriende - 'n knorpot-albatros, 'n bysiende meermin en 'n vriendelike eiland genaamd Frans - vertrek Wouter om na sy verlore ouers te soek.
Hoezit 1: Die wonderwêreld van Soogdiere
R 48Jy spaar R 47
Hoeveel weeg 'n olifant? Watter soogdier het 'n snawel? Hoe vinnig kan 'n jagluiperd hardloop? Wat is die gevaarlikste soogdiere op aarde? Watter soogdiere het in die oertyd geleef? Met 48 bladsye propvol prettige feite, volkleurfoto's en hope aktiwiteite, speletjies en kopkrappers waarmee jy die wonderwêreld van soogdiere kan verken, is hierdie boek gewaarborg om jong diereliefhebbers se tone te laat omkrul van lekkerkry!
Werner en sy vriende leef vir rugby. Hierdie jaar is hulle vasbeslote om hul aartsvyande 'n ding of twee op die rugbyveld te wys. Maar iets is vekeerd. Wie is die geheimsinnige man wat snags by die skool rondsluip? En waarom gebeur daar skielik allerhande vreemde dinge met Werner hulle se rugbyafrigter? Dit begin al hoe meer lyk of iemand nie volgens die reëls speel nie en Werner hulle beland in groot gevaar...
Kougom in my hare
Was jy al ooit kwaad genoeg om doringdraad te kou?
Wat is regtig in die skoolsnoepie se pasteie?
Waarom het die dodo uitgesterf?
En smaak enige iets slegter as Brusselse spruitjies?
Jaco Jacobs se splinternuwe bundel met meer as 40 lawwe, lawaaierige lekkerlagverse is tonne pret!
Hierdie kostelike rympieboek beloof om net so gewild te wees soos sy voorgangers, Wurms met tamatiesous (Alba Bouwerprys, C.P. Hoogenhoutmedalje), 'n Brulpadda in my tas en My boetie dink hy's Batman.
Bly weg van daardie goed wat in die strate ronddwaal. Selfs al lyk hulle soos jou familie en vriende, jou buurman of buurvrou, die ou of meisie op wie jy jou hart verloor het. As jy gelukkig is, verskeur hulle jou binne sekondes. As jy nie so gelukkig is nie en dit oorleef ... wel, dís die scary deel.
Illustreerder: Karen Ahlschläger
'n Splinternuwe versameling kleuterrympies deur die gewilde Jaco Jacobs, met lieflike volkleur illustrasies deur Karen Ahlschläger. Van 'n ondeunde hond wat jou vroegoggend met 'n slobbersoen wakkermaak, tot 'n uitstappie see toe; van 'n kuier op die plaas tot 'n teddiebeer wat ná 'n lang dag 'n goeienagsoen soek.
Blonde hare ...
'n Skitterwit glimlag
Natasja is perfek. Dit besef Jak die oomblik toe sy by die klas instap. maar hy is net 'n doodgewone ou. Hoe kan hy die mooiste meisie in die skool se aandag trek? Julia, sy beste vriendin, het 'n plan.......
Weerwolwe, spoke en zombies baljaar saam met beroemde mosters soos Dracula, King Kong en Frankenstein se monster in hierdie skaterlag-grapboek. En as jy klaar gelag het, is daar selfs 'n resep om jou eie monsterslym te maak!
Professor Fungus 5 en die dino-avontuur
Dis net 'n kwessie van tyd ... voor iets jou byt! Bennie en Jenny kan hulle oe nie glo nie. Professor Fungus se groot droom het waar geword. Hy het 'n tydmasjien uitgevind! Maar sal dit regtig werk? Daar's net een manier om uit te vind...
Professor Fungus 6 en die robotkrisis
Professor Fungus se nuwe robot is briljant. Bennie en Jenny is baie beindruk met die B-Bot. Daar is byna niks wat die blikbrein nie kan doen nie. Maar iewers is 'n skroef los. En toe die robot in die verkeerde hande beland, is daar GROOT probleme!